రక్తం
సగటున 70 కిలోలు తూగే మగవాడి శరీరంలో సుమారు అయుదున్నర లీటర్ల రక్తం ఉంటే, సగటున 50 కిలోలు తూగే ఆడవారి శరీరంలో మూడున్నర లీటర్ల రక్తం ఉంటుంది. కనుక సగటు మగవాడి శరీరం లోని అయిదున్నర లీటర్ల రక్తంలో సుమారు నాలుగుంపావు లీటర్లు నీళ్ళే. ఈ నీరు 37 డిగ్రీల శరీర ఉష్ణోగ్రత దగ్గర ఉంటుంది. ఈ ఉష్ణోగ్రత దగ్గర ఉన్న ఒక లీటరు నీటిలో సుమారు 7 మిల్లీగ్రాముల ఆమ్లజని కరుగుతుంది. ఈ 7 ని నాలుగుంపావు చేత గుణిస్తే ఊరమరగా 30 మిల్లీగ్రాములు వస్తుంది. కనుక మనం పీల్చే గాలిలోని ఆమ్లజని సుమారు 30 మిల్లీగ్రాముల ప్రాప్తికి శరీరంలోని రక్తంలో కరుగుతుంది. కాని ఒక సగటు మనిషికి, పరిశ్రమ లేకుండా కదలకుండా కూర్చున్న మనిషికి, బతకటానికి సెకండు ఒక్కంటికి ఆరున్నర మిల్లీగ్రాముల ఆమ్లజని సరఫరా ఉండాలి; లేక పోతే ఆ శాల్తీ బతకదు. ఈ లెక్కని శరీరంలోని రక్తంలోని నీటిలో కరిగి ఉన్న ఆమ్లజని నాలుగున్నర సెకండ్లలో ఖర్చు అయిపోతుంది. కాని మనం ముక్కు మూసుకుని, గాలి పీల్చకుండా నాలుగున్నర సెకండ్ల కంటే ఎక్కువ కాలమే బతకగలం. నీటిలో బుడక పెట్టి ఒక నిమిషం ఉండటం కష్టం కాదు. అనుభవం ఉన్న వాళ్ళు రెండు నిమిషాలు కూడా ఉండగలరు. వీరికి ఆమ్లజని సరఫరా ఎక్కడ నుండి వస్తున్నట్లు? ఈ ప్రశ్నకి సమాధానంగా ప్రయోగం చేసి ఒక విషయం నిర్ధారణ చెయ్యవచ్చు. నిజానికి లీటరు రక్తంలో 285 మిల్లీగ్రాముల ఆమ్లజని కరిగి ఉంటుంది. లీటరు నీటిలో 7 మిల్లీగ్రాములే కరిగి ఉన్నప్పుడు, ఈ మిగతా ఆమ్లజని ఎక్కడ దాగున్నట్లు? ఈ మిగతా ఆమ్లజని రక్తచందురంలో దాగి ఉంటుంది. మరొక విధంగా చెప్పాలంటే, ప్రతి రక్తందురం బణువు తనలో నాలుగు ఆమ్లజని అణువులని ఇముడ్చుకుని ఊపిరితిత్తుల నుండి శరీరం నలుమూలలకీ తీసికెళ్ళ ఉంది.
గోల్డెన్ రైస్
గోల్డెన్ రైస్‌ ఉత్పత్తికి దారితీసిన పరిశోధన విటమిన్ ఎ లోపం (VAD) తో బాధపడుతున్న పిల్లలకు సహాయపడే లక్ష్యంతో నిర్వహించబడింది. 21వ శతాబ్ది ప్రారంభంలో, ఆఫ్రికా మరియు ఆగ్నేయాసియాలలో 118 దేశాలలోని 124 మిలియన్ల ప్రజలు VAD బారిన పడ్డారని అంచనావేశారు. ప్రతి సంవత్సరమూ VAD 1-2 మిలియన్ చావులకు, 500,000 తిరిగి తీసుకురాలేని అంధత్వం కేసులకు మరియు లక్షల సంఖ్యలో నేత్రవ్యాధి కేసులకు కారణమవుతోంది. పిల్లలు మరియు గర్భిణి స్త్రీలు ప్రధానంగా ఈ వ్యాధి బారిన పడుతుంటారు. ఆహారంలో విటమన్ ఎ తక్కువగా ఉన్న చోట్ల విటమిన్ ఎని నోటితో లేదా ఇంజెక్షన్‌తో అందిస్తారు. 1999 నాటికి 43 దేశాలలో 5 ఏళ్ల లోపు పిల్లలకు విటమిన్ ఎని అందించే కార్యక్రమం అమలు చేస్తున్నారు. వీటిలో 10 దేశాల్లో సంవత్సరానికి రెండు హై డోస్ సప్లిమెంట్లను అందుబాటులో ఉంచాయి, UNICEF ప్రకారం ఇది VADని సమర్థవంతంగా తొలగించగలుగుతుంది. అయితే సాధ్యమయ్యే చోట తరచుగా స్వల్ప స్థాయిలో మందుల పంపిణీ లక్ష్యంగా ఉండాలని ఈ మందుల పంపిణీలో పాలుపంచుకున్న UNICEF మరియు అనేక NGOలు గమనించాయి.